《怀隐居》
宋代·邵棠

玉堂萧散古臞仙，一谪因循不记年。
花落东风闲不扫，莺啼晓日醉犹眠。
买山仅了种瓜地，把钓因乘载鹤船。
独立风骚无着处，朗吟声过乱云边。

作者简介：邵棠，字仲甘（《宋诗纪事》卷四○），号西坡，都昌（今属江西）人。徽宗宣和六年（一一二四）进士。官至翰林学士，黄门侍郎。有《西坡集》、《閒居吟》，已佚。事见清道光《都昌县志》卷二○。今录诗二十三首。